ועדת הבריאות, כנסת 25, פרוטוקול מספר 153, 2024-01-23 00:00

יונתן מישרקי:  שלום לכולם

יונתן מישרקי:  אני מתכבד לפתוח את ישיבת ועדת הבריאות בהצעת תקנות הרוקחים (מתן מרשם בידי רוקח בעל הרשאה אישית) (תיקון), התשפ"ד-2023

שירלי אברמוביץ': הלשכה המשפטית, משרד הבריאות

שירלי אברמוביץ':  אנחנו מתכבדים להניח בפני הוועדה את טיוטת תקנות הרוקחים (מתן מרשם בידי רוקח בעל הרשאה אישית)

שירלי אברמוביץ':  התקנות עצמן מאפשרות לרוקח שעבר הכשרה ייעודית לקבל הרשאה מהמנהל לרשום מרשמים לתרופות רוקח, גם לטיפול המשכי

יונתן מישרקי: זה המצב הקיים

שירלי אברמוביץ': זה המצב הקיים

שירלי אברמוביץ':  התיקון הנוכחי מבקש להקל בהסדר הזה, להתיר חסמים בירוקרטיים, להרחיב את השירות עבור המטופלים, למנוע מהרוקחים את הצורך לקבל הרשאה חוזרת ונשנית מדי חמש שנים

שירלי אברמוביץ':  התיקון הזה הוא חלק ממתווה רחב יותר שמשרד הבריאות מקדם בימים אלה בתחום הרוקחות כאשר המטרה שלו היא גם הסרת חסמים בירוקרטיים ורגולטוריים לבתי המרקחת וגם חיזוק מעמד הרוקח כמטפל לפי חוק זכויות החולה

יונתן מישרקי: הציבור יודע על כך? אני שואל בכנות גדולה כי זה כבר קיים

יונתן מישרקי:  גם היום לרוקחים יש אפשרות לתת כל מיני סוגי מרשמים

יונתן מישרקי:  אני חושב שהציבור לא מודע לזה

שירלי אברמוביץ': אתה צודק וזאת אחת הסיבות שמצאנו לנכון לעשות את התיקון הזה, כי שמנו לב שמדובר בשירות שיכול להיות מאוד מאוד מועיל לאוכלוסיות נרחבות כמו אימהות לילדים שחבל לטרטר אותם לרופאים לצורך קבלת מרשם

שירלי אברמוביץ':  הציבור לא מודע לזה ובפועל זה לא מיושם כהלכה

שירלי אברמוביץ':  לכן אנחנו רוצים להקל בדרישות, להרחיב את השירות הזה ולהנגיש אותו בצורה יותר טובה

יונתן מישרקי: נבקש ממשרד הבריאות, בלי קשר לנוסח התקנות, להביא את זה לידיעת הציבור

יונתן מישרקי:  זה יכול להיות בקמפיינים ובכל מיני דרכים כי בסופו של יום אנשים באים לרופא, מקבלים מרשם והולכים

יונתן מישרקי:  אנחנו רוצים לחסוך להם את כל התהליך הזה

יונתן מישרקי:       לאן בסופו של דבר אתם חותרים במסגרת מה שנקרא התוכנית הכללית שלכם?     

שירלי אברמוביץ': יש לנו הרבה תוכניות מאוד שאפתניות, הסדרה של עיסוק חדש בשם טכנאי בית מרקחת, שזאת גולת הכותרת שלנו, כאשר המטרה היא לאפשר לרוקח להתמקד בסוגיות המקצועיות הרוקחיות לשמן הוא הלך ללמוד רוקחות ופחות עניינים בירוקרטיים ולוגיסטיים בתוך בית המרקחת

שירלי אברמוביץ':  אנחנו מתכננים הקלות לבתי המרקחת בתחום תקנות הרוקחים (פתיחה וניהול), אנחנו מתכננים הקלות בתחום תקנות הרוקחים (מתן מרשם שלא בבית מרקחת שלא על ידי רוקח), מה שידוע כתרופות GSL, שימוש במכונות אוטומטיות, כל מה שיכול להנגיש טיפולים תרופתיים בצורה קלה יותר וכל מה שיכול לחזק את מעמד הרוקח כמטפל

יונתן מישרקי: אני חושב שזה מבורך

יונתן מישרקי:  מישהו חושב אחרת? לא

יונתן מישרקי:      איגוד הרוקחות בישראל כאן?     

כראם טהא: כן

יונתן מישרקי: אני רוצה לשמוע את דעתכם לפני שאנחנו צוללים להקראה

כראם טהא: את הצעדים שמשרד הבריאות מקדם בכלל בתקופה האחרונה מרגישים בשטח ולדעתנו כל הדברים האלה מאוד חיוביים וחשובים

כראם טהא:  אלה צעדים מבורכים גם מבחינת מרשם רוקח, גם לגבי טכנאי בית מרקחת יש הסכמות וזה מקובל עלינו

כראם טהא:  יש כמה סייגים שהם בנושא אחר

יונתן מישרקי: עכשיו, בתקנות הללו או באופן כללי?     

כראם טהא: לא, באופן כללי

כראם טהא:  מה שמשרד הבריאות חותר אליו, זה לעשות את המקצוע בצורה יותר מקצועית כי שיטת העבודה היא מיושנת והיא מערימה קשיים גם על הרוקחים וגם על הציבור וכל הזמן רואים את זה בשטח

כראם טהא:  מרשם רוקח הוא משהו שקיים אבל הוא לא קודם

כראם טהא:  היו כל מיני תנאים שמשרד הבריאות מנסה להסיר אותם ולפי דעתנו זה מאוד מבורך אבל כפי שאמרת, זה לא רק הציבור שצריך לדעת

כראם טהא:  אם מודיעים לציבור ובשטח המערכות הן לא מוכנות לזה, אין לזה משמעות

כראם טהא:  זה כבר מ-2016

כראם טהא:  צריכה להיות התגייסות של כל המערכות כדי לשנות

כראם טהא:  מקצוע הרוקחות סובל מהסכמים שהם לא תואמים לשטח ולמציאות ועכשיו צריך להתאים אותם לכל השינויים שמשרד הבריאות מקדם

כראם טהא:  אני מאמין שאם כן נגיע לזה, גם מבחינת הסכמים, גם מבחינת חוקים והתנהלות עבודה בשטח, זה כן יגיע לשם

כראם טהא:  במשך שנים מקצוע הרוקחות סובל  מכל הבירוקרטיה המיושנת

יונתן מישרקי: תודה רבה

יונתן מישרקי:  אמיר ניצן, הסתדרות הרוקחים בישראל

אמיר ניצן: אני הפה של בתי המרקחת הפרטיים

אמיר ניצן:  קודם כל, אנחנו מעורבים בתהליך הזה וזה נעשה בתיאום

אמיר ניצן:  מה שנציגי משרד הבריאות שכחו להזכיר זה שיש עוד מהלך סופר משמעותי שעוסק בהנגשת המידע הקונקרטי הרפואי של החולה לבתי המרקחת באופן כזה שהרוקח שייתן מרשם רוקח ותהיה לו הרשאה, או שייתן תרופות אחרות, הוא ידע מה ה-בק ראונד של המטופל והוא לא יצטרך להישען רק על מה שהמטופל מספר לו

אמיר ניצן:  זה נשכח כאן כי בוצעה כאן סקירה מאוד מהירה אבל זה המהלך המז'ורי שיאפשר גם את הסרת הרגולציה שיש במסגרת ההצעה לשינוי של התקנה הנוכחית

יונתן מישרקי: אולי יהיה נכון גם לבקש מאיגוד הרוקחים, מהסתדרות הרוקחים, מכל מי שעוסק מול האזרח, שאולי גם הוא יוכל ליידע או יצטרך ליידע את האזרח באפשרות למתן התרופה או מה שזה לא יהיה

אמיר ניצן: זה בהחלט חלק מהתפקיד שלנו

אמיר ניצן:  מעבר לזה אנחנו מייצגים את בתי המרקחת, התפקיד שלנו הוא להעביר מסרים לציבור הרחב ואנחנו עושים זאת

אמיר ניצן:  ברגע שתהיה הבשלה ותהיה יכולת, ברור שאנחנו נשתמש בדבר הזה

אמיר ניצן:  להבדיל מאחרים שהם עוסקים בכל מיני תחומים בתוך המערכות הרגילות, אצלנו זה גם החיים שלנו, זה הביזנס שלנו

אמיר ניצן:  לכן מאוד חשוב לנו שהציבור ידע

יונתן מישרקי: זה קורה היום?     

אמיר ניצן: היום זה לא קורה כי התהליך שגובש לפני 10 שנים בגלל כל מיני לחצים חיצוניים, לאו דווקא של משרד הבריאות, היה תהליך כל כך מסורבל שמספר האנשים שיש להם הרשאה אישית הוא מאוד מאוד קטן

כראם טהא: בערך 160

אמיר ניצן: זה לא נבע בגלל חוסר הרצון הטוב של משרד הבריאות אלא בגלל כל מיני השפעות צדדיות של כל מיני גורמים שהיו מעורבים

אמיר ניצן:  אני מקווה שעכשיו הדבר הזה יפתח את העסק ונוכל להתקדם עם זה

עדה מימון: אני רוצה לשאול שאלה, גם משרד הבריאות וגם את הרוקחים

עדה מימון:  כבר בתיקון שנעשה בשנת 2017, התקנות קבעו את הצורך לעיין במידע הרפואי

עדה מימון:  קבענו מפורשות שקופת חולים או מוסד רפואי צריכים להנגיש את המידע הרפואי

עדה מימון:  רצינו להבין איך בשטח, האם באמת יש איזשהו ממשק והמידע מתחיל לזרום או שהיום אין שום אפשרות לבתי המרקחת לקבל את המידע הרפואי מהקופות ומהמוסדות הרפואיים

אמיר ניצן: הנושא הזה עלה גם בחקיקה ראשית של פקודת הרופאים וגם במרשם פתוח

אמיר ניצן:  הצורך הזה בשימור הנתונים זה משהו שהוא מאוד מורכב

אמיר ניצן:  הוא דורש לקשור את כל קופות החולים שמה שישוו זה למידע של כל מערכות בתי המרקחת

אמיר ניצן:  לאחרונה משרד הבריאות נותן לזה סדר עדיפות מאוד גבוה ואני חושב שזה מה שבאמת יפרוץ את הסכר מבחינת הנגישות של בתי המרקחת למטופלים

עדה מימון: אבל בתיקון הנוכחי אנחנו לא משנים משהו

עדה מימון:  למה שמחר בבוקר יקרה משהו והמידע יעבור?     

כראם טהא: זה חלק משינוי

שירלי אברמוביץ': אני חושבת שקודם כל, ככל שיבוא גם הביקוש מהשטח, קופות החולים ירגישו שהן צריכות לספק את השירות הזה שקיים על פי דין

שירלי אברמוביץ':       אני רוצה להזכיר שבשנת 2018 תוקן חוק ביטוח בריאות ממלכתי והוא קבע שם בסעיף 21(ד) ביחס לניפוק תכשיר מרשם שלשם ניפוק תכשיר מרשם שניתן במרשם אלקטרוני, תאפשר קופת חולים לכל בית מרקחת, ובכלל זה לבית מרקחת שאינו נותן שירותים לקופת החולים לפי סעיף 23, לקבל גישה למערכת הממוחשבת שלה

שירלי אברמוביץ':  זאת אומרת, על פניו התשתית המחשובית הטכנית לדבר הזה כבר קיימת

שירלי אברמוביץ':  השאלה היא האם הקופה מאפשרת את מתן השירות הזה במסגרת השירותים שהיא מעניקה למבוטחים שלה

שירלי אברמוביץ':  אנחנו מקווים שככל שהשירות הזה יהיה יותר אטרקטיבי, זה יעבוד יותר

יונתן מישרקי: נמצאים כאן נציגי קופות החולים? אולי ב-זום

יונתן מישרקי:  קופת חולים מאוחדת, שרון אלמקייס

יונתן מישרקי:  שלום

יונתן מישרקי:  אנחנו רוצים להבין קצת יותר - פתחנו איתך אבל נשמע גם את יתר הקופות – איך עובדת היום הדינמיקה לגבי המידע הרפואי ביניכם לבין בתי המרקחת

שרון אלמקייס: אני לא אדבר בשם קופות החולים

שרון אלמקייס:  אנחנו מעבירים מידע רפואי שהיום הוא בסיסי ביותר - המרשם עצמו, המינון, הכמויות

שרון אלמקייס:  אנחנו מעבירים גם מידע של רכישות קודמות

שרון אלמקייס:  אנחנו לא מעבירים אבחנות, לא מעבירים רגישויות, לא מעבירים מידע על המטופל עצמו אלא רק את המרשם והרכישות שלו

יונתן מישרקי: זה נדרש על פי חוק?     

עדה מימון: לפי התקנות, כדי לאפשר את מרשמי הרוקח, נדרש מידע עוד יותר מפורט כמו מועדי ביקור אחרונים אצל הרופא, אבחנות והוראות הרופא המטפל, תוצאות בדיקת מעבדה רלוונטיות שיכולות להיות רלוונטיות

עדה מימון:  למעשה המידע הזה לא עובר ולכן אין אפשרות לתת את המרשמים שהרוקח רשאי לתת

שרון אלמקייס: בבתי מרקחת החיצוניים הפרטיים, נכון

שרון אלמקייס:  במצב הקיים היום

יונתן מישרקי: ובבתי המרקחת של הקופה?     

שרון אלמקייס: רוקחים מורשים כן חשופים למידע

יונתן מישרקי: אנחנו כאן למעשה מבקשים שגם לפרטיים ייתנו

יונתן מישרקי:  נכון?      

שירלי אברמוביץ': בכל מקום שבו יש רוקח בעל הרשאה

שירלי אברמוביץ':  אנחנו היינו מעוניינים שהשירות הזה יהיה פתוח לכולם

יונתן מישרקי: אני חושב שזה נכון

יונתן מישרקי:  הבקשה שלנו כוועדה היא שהקופות יאפשרו לאותם בעלי הרשאות, לאותם רוקחים בעלי הרשאות, לצפות בכל הנתונים שנדרשים עבורם כדי לקבל החלטה עבור אותן תרופות שהם יוכלו לספק וזה במטרה להקל על האזרח שנזקק, על אותה אמא שנזקקת, על אותו חולה שנזקק

יונתן מישרקי:  אני מניח את זה בפניכם

יונתן מישרקי:  אנחנו כמובן נשמע את הקופות הנוספות

יונתן מישרקי:  תודה רבה לך

יונתן מישרקי: שירותי בריאות כללית מרק לוין ב-זום

מרק לוין: שלום

מרק לוין:  אני רוצה לומר שכללית תומכת בהצעה לתיקון החוק

מרק לוין:  אני מתחיל מהדיון הראשון

מרק לוין:  אנחנו בעד תיקון של תקנות מתן מרשם לרוקח

מרק לוין:  היינו שותפים בכל התהליך ולכן הנוסח הסופי לגמרי מקובל על כללית

מרק לוין:      בנוגע לסוגייה השנייה של הנגשת מידע

מרק לוין:  כאמירה אנחנו מנגישים מידע באופן שוויוני גם לבתי מרקחת בהסדר וגם לבתי מרקחת אורגניים של הקופה

מרק לוין:  כלומר, כל מידע שאני מנגיש לרוקחים בתוך הבית, לרוקחים שמועסקים בכללית, זה אותו מידע שמונגש לבתי מרקחת בהסדר

מרק לוין:  מעבר למידע בסיסי, שזה מידע לגבי מרשמים, בירוקרטיה, אנחנו נותנים גם מידע קליני

מרק לוין:  אנחנו מנגישים חלק מתוצאות מעבדה כאשר זה רלוונטי לטיפול תרופתי כמו למשל רמה של LDA, רמה של המוגלובין A-1-C כל מיני מדדים הקשורים בסוכרת

מרק לוין:  כלומר, מדדים מתוך עולם מעבדות שקשורים באופן ישיר לביצוע התפקיד שלנו כי הם מונגשים גם היום

מרק לוין:  בכוונתה של כללית להמשיך להנגיש מידע רפואי מעבר למה שמונגש כבר היום

מרק לוין:  יש לנו תרופות נטרופתיות, יש לנו רמה של תרופה בדם, כל מיני מדדים קליניים שמונגשים ואנחנו אכן מתכוונים בשנה זו להנגיש גם רגישויות ואבחנות

מרק לוין:  כל זה יקדם אותנו וגם יסייע בטיפול השוטף של הרוקח

יונתן מישרקי: תודה רבה על הדברים

יונתן מישרקי:  משרד הבריאות עושה איזשהו פיקוח או אכיפה לגבי העברת מידע רפואי בין הקופות לבתי המרקחת?     

מירי טריינין: אני רוקחת מחוזית של לשכת הבריאות תל אביב ומעורבת בקידום המתווה

מירי טריינין:  כרגע אנחנו עוד לא עושים את הפיקוח אבל כן יצא מכתב מטעם משרד הבריאות לקופות החולים שמנחה אותם בצורה ברורה לבצע את ההנגשה של המידע הנדרש לכל בתי המרקחת, גם אלה של הקופות

יונתן מישרקי: באותו מכתב מצוין איזה סוג מידע רפואי?     

מירי טריינין: נכון

מירי טריינין:  כל המידע הנדרש כדי לקיים את מרשם רוקח וייעוץ רוקחי יזום כמו שצריך

מירי טריינין:  גם הוגדר שזה צריך להיעשות במהלך שנת 2024

יונתן מישרקי: ב-זום נמצאת דניאלה רחמים מקופת חולים מכבי

דניאלה רחמים: שלום

דניאלה רחמים:  אני יכולה להתייחס למערך הרפואה

דניאלה רחמים:  אני אחראית על רפואת המשפחה במכבי

דניאלה רחמים:  אני אשמח שהרוקח הכללי שלנו יתייחס לגבי הפרטים שביקשתם

דניאלה רחמים:  אם אפשר, אחר כך אני אתייחס לגבי התקנות כי למכבי יש הסתייגות אחת

יונתן מישרקי: כשנקריא את התקנות, תרימי דגל ונאפשר לך להתייחס

יוסי לומניצקי:  שלום

יוסי לומניצקי:  אני מייצג את ארגון הרוקחות, יושב-ראש הוועדה המקצועית של ארגון הרוקחות שהוא הארגון המוביל מבחינה מקצועית בישראל של כל ארגוני הרוקחות

יוסי לומניצקי:  אנחנו עבדנו במשך שנים רבות על תקנון התקנות של מתן מרשם רוקח ולצערי הרב קופות החולים עושות מאמץ עליון לעצור את זה ולא נותנות לקדם את זה למרות שהדבר הזה מאוד חשוב גם מבחינה מקצועית וגם מבחינת השירות

יוסי לומניצקי:  הרקח הוא זה שרואה את המטופל הכי הרבה פעמים כי הוא בא לקחת את התרופות כמעט כל חודש

יונתן מישרקי: מה לדעתך הקופות עושות בתהליך שהוא לא בסדר?     

יוסי לומניצקי: כל ארגון דואג לאנשיו

יוסי לומניצקי:  זה הכול גילדה

יוסי לומניצקי:  יש כאלה שדואגים למטופל ויש כאלה שדואגים יותר לגילדה

יוסי לומניצקי:  חשוב מאוד שהדבר הזה יקודם ושהוועדה הנכבדה תדרוש מקופות החולים לקדם את הדבר הזה כיוון שזה יקל על מערכת הבריאות וזה יוסיף נופך מקצועי למטופלים

יוסי לומניצקי:  לרופאים אין היום הרבה זמן

יוסי לומניצקי:  לשבת עם מטופלים ולהתחיל להסביר להם על התרופות, איזה תופעות לוואי יש ואין

יוסי לומניצקי:  היום רופא נותן את המרשם, שולח אותו באון-ליין, וברור שהוא לא מסביר לחולה שום דבר

יוסי לומניצקי:  בסוף הרוקח הוא החולייה הקריטית שנותנת את השירות המקצועי וחשוב מאוד להעצים אותו

יוסי לומניצקי:  לכן חשוב להקל כמה שיותר על חסמים אדמיניסטרטיביים שמערימים בדרך כדי לעצור את המהלך החשוב הזה

יוסי לומניצקי:      להזכיר רק שאחיות שעושות קורס בנושא של מרשמים לתרופות, הן יכולות לרשום מרשמים

יוסי לומניצקי:  רוקחים שלומדים ארבע שנים ועוד עושים השתלמות אישית ומתעסקים כל היום בתרופות, לא יכולים לעשות את זה

יוסי לומניצקי:  ברור לכם שמשהו כאן לא סביר מבחינת עומס על מערכת הבריאות והיכולת לתת מענה יותר טוב למטופלים

יונתן מישרקי: תודה רבה

יונתן מישרקי:  אנחנו בדיוק עכשיו על זה

יונתן מישרקי:  אתה התפרצת לדלת פתוחה בהקשר הזה

יונתן מישרקי:  לא כל כך הצלחתי להבין קודם, מכבי ציינו שהרוקח שלהם ב-זום, אבל אני מבין שהוא לא שם

קריאה: הוא הנציג

יונתן מישרקי: אתה גם נציג מכבי וגם נציג ארגון הרוקחות

יוסי לומניצקי: לא

יוסי לומניצקי:  אני לא נציג מכבי

יוסי לומניצקי:  דניאלה היא נציגת מכבי ואני הוסמכתי רק לייצג את ארגון הרוקחות בישראל

מירי טריינין: הייתי שמח לשמוע גם ממכבי וגם מלאומית

מירי טריינין:      אני אבקש חידוד קטן

מירי טריינין:  אני חושב שאף פעם לא עסקתי בתקנות הרוקחים, אולי פעם אחת, אבל אני רוצה לדעת מה המשמעות של בעל הרשאה אישית

מירי טריינין: זה אומר רוקח שסיים לימודי רוקחות, יש לו תואר ברוקחות ועשה עוד הכשרה נוספת, לימודים נוספים, כדי לקבל הרשאה שהיא נרשמת באגף הרוקחות

מירי טריינין:  יש רשומה של הרשאות

מירי טריינין:  אנחנו יודעים לגבי כל רוקח ורוקח, מתי הוא קיבל את ההרשאה שלו, מתי הוא עשה את ההכשרה, אם הוא רוקח קליני, אם הוא רק עבר את ההכשרה

מירי טריינין:  זה רוקח שיש לו עוד רמה של לימודים והתמקדות

יונתן מישרקי: למה יש רק 160 כאלה? לכאורה זה אמור להיות כלי לקידום הרוקחות

מירי טריינין: נכון

מירי טריינין:  יש רק 160 מכיוון שהתקנות, כפי שהן רשומות כיום, כמו שגם אמיר אמר, הן מאוד מסורבלות ולא ישימות

מירי טריינין:  לכן, מכיוון שזה לא היה ישים, רוקחים הפסיקו לעבור הכשרות שעולות להם הרבה מאוד כסף

יונתן מישרקי: אם כן, אנחנו עושים צעד בענין הזה

יונתן מישרקי:       גברתי, אם תראי את נציגי קופות החולים, אני אשמח לשמוע גם אותם אבל בואו נתחיל לצלול לתקנות

דניאלה רחמים: תודה

דניאלה רחמים:  מאחר ויוסי הוא הרוקח שלנו, חשבתי שהוא יתייחס ספציפית

דניאלה רחמים:  לא הבנתי שהוא בא בכובע אחר ואני מתנצלת

דניאלה רחמים:      מבחינת מה שיש לנו במכבי

דניאלה רחמים:  היום הרוקחים בבתי המרקחת של מכבי, סופר פארם, אני לא יודעת לגבי הפרטיים, אבל נדמה לי שגם אצלם, יכולים לראות את המרשמים הווירטואליים שנשלחים ואת הפרטים

דניאלה רחמים:  זה פתוח להם

דניאלה רחמים:  הקופה כבר אישרה בוועדת הרשומה שלה שהרוקחים יכולים לראות מעבר לזה כדי לתת את הייעוץ שהם נותנים בבתי המרקחת

יונתן מישרקי: אנחנו נבקש להחיל את זה גם בפרטיים

דניאלה רחמים: אני יכולה לבדוק את זה

דניאלה רחמים:  יכול להיות שזה קיים

דניאלה רחמים:  אני מתנצלת

דניאלה רחמים:  בדרך כלל זה לא תחתיי ולכן אני לא יודעת את זה ב-100 אחוזים

דניאלה רחמים:  אני רושמת לעצמי לבדוק את זה

דניאלה רחמים:       ייעוץ רוקחי מאפשר לרוקחים לעשות את זה בבית המרקחת לשבת עם מטופל, להסביר הרבה יותר לגבי תופעות לוואי, לגבי דרך לקיחת התרופות וזה כבר אושר

דניאלה רחמים:  לגבי שיחה מלאה שזה התיק הרפואי, יש בזה הרבה מאוד בעיות טכניות ומחשוביות

דניאלה רחמים:  זה משהו שאנחנו בודקים אותו

דניאלה רחמים:       לגבי אינטראקציות תרופתיות, מכבי הכניסה מערכת מאוד מתוחכמת בשם סיגנל שהיא לכל המטפלים, גם רופאים, והיא תהיה פתוחה לכל הרוקחים שלנו בבתי המרקחת והיא תיתן עוד מידע ואינפורמציה קלינית חשובה לרוקחים במעמד הזה של בית המרקחת

יונתן מישרקי: מעולה

יונתן מישרקי:  תודה רבה

עדה מימון: טיוטת תקנות הרוקחים (מתן מרשם בידי רוקח בעל הרשאה אישית) (תיקון), התשפ"ד-2024     בתוקף סמכותי לפי סעיף 26(א)(1)(5) לפקודת הרוקחים (נוסח חדש), התשמ"א-1981, ובאישור ועדת הבריאות של הכנסת, אני מתקין תקנות אלה:     

עדה מימון: בתקנות הרוקחים (מתן מרשם בידי רוקח בעל הרשאה אישית), התשע"ד-2014 (להלן – התקנות העיקריות), בתקנה 2(5), במקום "שישה חודשים" יבוא "שלושה חודשים"

עדה מימון:      התקנה הזאת מדברת על המרשם לטיפול המשכי

עדה מימון:  יש שני סוגים של מרשמים שיכול לתת הרוקח, כאשר האחד הוא לטיפול המשכי, לתרופות מסוימות, למטופלים במשך זמן מסוים, שהם חולים כרוניים ומטופלים בתרופה

עדה מימון:  מרשמי המשך, הוא יוכל לתת להם

יונתן מישרקי: ששת החודשים הם ששת החודשים של המטופל

יונתן מישרקי:  צמצמנו את זמן הטיפול כדי שהוא יוכל לקבל את התרופה

יונתן מישרקי:  זו הקלה

עדה מימון: להרחיב את קשת המצבים בהם המטופל יהיה זכאי לקבל את המרשם ההמשכי

יונתן מישרקי: מעולה

יונתן מישרקי:  למה שלושה חודשים ולא חודשיים או חודש אחד? מה הנחה אתכם בבחירת המספר?     

מירי טריינין: נכון שמטופל יצרוך תרופה מסוימת במשך זמן מה כדי לראות שבאמת התכשיר טוב לו

מירי טריינין:  אם לא, הוא יחזור לרופא

מירי טריינין:  שלושה חודשים זה פרק זמן מקובל וסביר לראות את התאמת הטיפול התרופתי למטופל

עדה מימון: אני גם אעיר שבפקודה עצמה מדובר על מצב של טיפול כרוני ולכן לא יכולנו לומר שהוא מטופל שבוע

יונתן מישרקי: בסדר

עדה מימון: תיקון תקנה 3 -     בתקנה 3 לתקנות העיקריות –     

עדה מימון: תקנת משנה (ג) – בטלה

עדה מימון:      התקנה הזאת מדברת על הסכמת המטופל לעיון במידע רפואי

עדה מימון:  אחד הדברים המרכזיים כאשר הוועדה קבעה את ההסדר הזה, היא ביקשה שמטופל שמקבל מרשם מרוקח, יהיה מודע לכל הפרוצדורה

עדה מימון:  הוא יהיה מודע לכך שהתיק הרפואי שלו בחלקו חשוף בפני הרוקח ובתוך בית המרקחת, גם אם זה לא במסגרת הקופה

עדה מימון:  הוועדה קבעה שההסכמה של המטופל למתן המרשם ולחשיפת המידע הרפואי תיעשה בכתב פעם בשנה

עדה מימון:  בפעם הראשונה שהוא מבקש את המרשם הזה, היא תיעשה בכתב ועכשיו למעשה אנחנו מורידים את הדרישה שזה יהיה בכתב ומבקשים שפשוט תינתן הסכמה

עדה מימון:  אני מניחה שמשרד הבריאות סבר שיש כאן איזשהו חסם שמקשה

שירלי אברמוביץ': כמה סיבות

שירלי אברמוביץ':  גם יש כאן את ההיבט האדמיניסטרטיבי, הטופסולוגיה המיותרת והלא נדרשת, וגם אני רוצה לציין שאנחנו בשום פנים ואופן לא מוותרים על דרישת ההסכמה של המטופל לעיון בתיק הרפואי שלו

שירלי אברמוביץ':  יש לנו כמה אמצעים לוודא את זה בכל פעם שהמטופל מבקש מרשם מרוקח, הרוקח בעל ההרשאה צריך לוודא שאכן ניתנה הסכמה ושהמטופל מבין את זה

שירלי אברמוביץ':  בכל שנה, כשהוא מחדש את ההסכמה שלו בפני המוסד הרפואי - - -     

יונתן מישרקי: לא כתוב כאן כל שנה

יונתן מישרקי:  כתוב בפעם הראשונה

שירלי אברמוביץ': בפעם הראשונה בכל שנה

שירלי אברמוביץ':  אז הוא מקבל לפי תקנה 25 דף הסבר למטופל, ההסכמה שלו מתועדת לפי תקנה 8

יונתן מישרקי: בסדר

יונתן מישרקי:  משרד המשפטים חושב שזה נכון?     

יואב סטשבסקי: ייעוץ וחקיקה, משרד המשפטים

יואב סטשבסקי:  אנחנו מסכימים עם המהלך

יואב סטשבסקי:  אני אציין שבעקרון לפי סעיף 20 לחוק זכויות החולה, ניתן להעביר מידע רפואי לגורם מטפל לצורך מתן טיפול

יונתן מישרקי: לא כתוב כאן בכתב או לא בכתב

יואב סטשבסקי: בדיוק

יואב סטשבסקי:  אני אגיע לזה

יואב סטשבסקי:  אני קודם כל אגדיר שרוקח מוגדר כמטפל לעניין הזה

יואב סטשבסקי:  שנית, בהתאם להוראות סעיף 14 לחוק זכויות החולה, הסכמה להעברת המידע או להיחשפות למידע יכולה להיות גם בדרך של התנהגות וגם בעל פה

יואב סטשבסקי:  מבחינת המטופל, ברגע שיש פרוצדורה חריגה, הוא אומר שיש כאן אולי מידע חריג ולכן זה מרתיע אותו

יואב סטשבסקי:  לעומת זאת אם זו הסכמה בעל פה או בהתנהגות כמו שיש לגבי גישה לכל רופא שחשוף למידע, זה מפחית מהחשדנות

יונתן מישרקי: איך הרוקח יבין שבאמת הוא הבין שהמידע שלו נחשף והוא מסכים לכך?      

מירי טריינין: לכל דבר יש תיעוד

יונתן מישרקי: זה בעל-פה

שירלי אברמוביץ': הוא נותן את הכרטיס המגנטי כדי להיכנס למערכת

מירי טריינין: בתיק יש תיעוד

אמיר ניצן: הטרנזקציה עצמה היא טרנזקציה מיוחדת

אמיר ניצן:  הפעולה הזאת מבחינת מחשוב ותיעוד, היא פעולה מיוחדת

אמיר ניצן:  זאת לא פעולה סטנדרטית

אמיר ניצן:  כאן הרוקח מייצר את הדאטה ובמצב הרגיל הרוקח מקבל את הדאטה

אמיר ניצן:  דרך הדבר הזה אתה מקבל גם את הזמן, גם את המועד, מי היה בנקודה וברור שהוא לא יעשה את זה אם המטופל לא יסכים לקבל את השירות הזה

דניאלה רחמים: לגבי תיקון תקנה 2 שמתייחס לחודשים, להעביר את זה ממרשם שיכול להיות מונפק אחרי שהמרשם האחרון מונפק שישה חודשים והורדה לשלושה חודשים

דניאלה רחמים:  מבחינה רפואית אין בזה הגיון ואפילו מבחינתנו יש בזה סכנה

דניאלה רחמים:  אני אסביר את התהליך למי שלא מכיר

דניאלה רחמים:  מרשם כרוני אנחנו מנפיקים כשיש איזשהו מצב רפואי כרוני, לדוגמה יתר לחץ דם

דניאלה רחמים:  המטופל אובחן עם יתר לחץ דם במרפאה, אנחנו מנפיקים מרשם כרוני

דניאלה רחמים:  המרשמים הכרוניים מונפקים כל שלושה חודשים אבל המרשם הראשון שעכשיו אתם מציעים באופן שהרוקח יוכל להמשיך אותו בלי שיש עוד מפגש עם הרופא, מאוד מסוכן כי זה בדיוק הזמן שבו אנחנו מעריכים האם יש תופעות לוואי, האם באמת המינון שנתנו לו הוא המינון הנכון, האם אני צריכה לשנות, להעלות את המינון, להוסיף עוד משהו

דניאלה רחמים:  נקודת המפגש עם הרופא כדי שהוא יוכל להמשיך את המרשם הזה היא קריטית מבחינה רפואית

דניאלה רחמים:      אני באמת חושבת שלהוריד את זה משישה חודשים לשלושה חודשים, עלול להיגרם מצב שהמטופל לא בא לרופא למרות שהרופא יאמר לו לבוא אלא הוא יגיע ישירות לרוקח והרוקח ממשיך את מתן התרופה במשך שנה שלמה

יונתן מישרקי: הערה חשובה

יונתן מישרקי:  משרד הבריאות, תגובתכם

מירי טריינין: הרוקח הוא לא חותמת גומי

מירי טריינין:  זה לא שהוא מאריך את המרשם אוטומטית אלא הוא עושה הערכה קלינית

מירי טריינין:  הוא מדבר עם המטופל והוא בודק תופעות לוואי

יונתן מישרקי: איך?     

מירי טריינין: בשיח

מירי טריינין:  הוא שואל כמו שרופא שואל

מירי טריינין:  אם צריך בדיקות מעבדה, הוא בודק בדיקות מעבדה

יונתן מישרקי: רוקח יודע לקחת בדיקת דם? לבדוק לחץ דם?     

מירי טריינין: הוא חשוף למידע

שירלי אברמוביץ': הוא חשוף לבדיקות

יונתן מישרקי: היא אמרה עכשיו שבתום שלושה חודשים זה בערך הזמן שעושים הערכת מצב על אותו חולה

יונתן מישרקי:  אני שואל איך עושים את הערכת המצב

יונתן מישרקי:  רופא נכנס לחדר, בודק, לוקח בדיקות דם בודק לחץ דץ עם מכשור מסוים

יונתן מישרקי:  לרוקח אין את הכלים האלה

מירי טריינין: אם זו תרופה שצריך רמות בדם לדוגמה, אם אין בדיקות מעבדה, הרוקח לא יוכל לחדש את המרשם, כמו רופא

יונתן מישרקי: ציינו כאן חולה כרוני אחרי שלושה חודשים ולא הגבלנו את זה

עדה מימון: לא

עדה מימון:  יש עוד תנאים שאנחנו לא נוגעים בהם

עדה מימון:  הסעיף מדבר על עוד תנאים

יונתן מישרקי: מה התנאים?      

עדה מימון: קודם כל, החוק עצמו קובע את התנאים ואומר שהמרשם הזה שהרוקח נותן, מוגבל לחצי שנה

עדה מימון:  אחרי תשעה חודשים הוא כן יגיע לרופא והרוקח לא יכול להמשיך

עדה מימון:  מעבר לזה, יש את התנאים שהוא עיין במידע הרפואי, הוא בדק והוא עשה תשאול לגבי המצב הרפואי והתרופתי

עדה מימון:  הוא קיבל הסכמה

עדה מימון:  זה ייערך בעמדה או בחדר שיאפשרו קיום בירור בצורה הולמת ובשמירה על פרטיות, הוא מצא כי יש צורך רפואי בתכשיר לפי ההתוויה שבתעודת הרישום, הוא יידע

שירלי אברמוביץ': אני יכולה להוסיף שבתקנה 5 יש את הנושא של עיון במידע רפואי ושם יש פירוט של כל מה שהרוקח בעל ההרשאה האישית נחשף אליו

שירלי אברמוביץ':  רשימת מרשמים לתכשירים רפואיים שניתנו ב-19 החודשים הקודמים, שני מועדי ביקור אחרונים של המטופל אצל רופא מטפל, אבחנות והוראות הרופא המטפל לעניין מתן מרשמים לרבות מרשמים לטיפולים המשכיים – ניתנו, תוצאות בדיקות מעבדה כגון דם, שתן, צואה ותרביות של המטופל מהחצי שנה האחרונה

יונתן מישרקי: השאלה אם זה מספיק לשלושה חודשים

מירי טריינין: אם הרוקח בעל ההרשאה סבור שמבחינה מקצועית הוא לא יכול לקבל את התמונה הקלינית הנדרשת, הוא יפנה את המטופל בחזרה לרופא ולא ירשום לו את המרשם

עדה מימון: אפשרנו גם לרופא לכתוב שהוא רוצה שהרופא המטפל ימשיך במטופל

עדה מימון:  זאת אומרת, אם הרופא סביר שיש כאן מטופל שחייב לחזור לבדיקות אצל הרופא, זה יהיה כתוב בתיק הרפואי וכמובן שבמצב כזה הרוקח לא ייתן מרשם

כראם טהא: אני אומר משהו כרוקח שעובד גם בדלפק מחוז תל אביב

כראם טהא:  גם כך לפי העבודה שלנו כיום פיזית ליד הדלפק, כפי שאמר מרק לוין אנחנו כל הזמן חשופים למידע לגבי בדיקות מעבדה ודברים כאלה

כראם טהא:  גם משרד הבריאות יודע את זה ונדמה לי שזו גם אחת הסיבות לקידום מקצוע הרוקחות

כראם טהא:  בהרבה מקרים מגיעים מטופלים שלוקחים תרופות במשך חצי שנה ושנה ואנחנו עוצרים את זה

כראם טהא:  מגיעים מטופלים עם תפקודי כליות פחות מ-30 שלוקחים תרופות והרוקח עוצר את זה

כראם טהא:  הרופאים חווים עומס רב ויש מקרים שהרופאים פשוט מחדשים מרשמים ואין להם זמן לגעת בדברים אלה

כראם טהא:  כשאתה מביא את הרוקח אחרי שלושה חודשים, אחרי שהמטופל עושה בדיקות מעבדה וכבר יש תוצאות, גם הרוקח עצמו יכול להעיר מיד שהטיפול לא יעיל

כראם טהא:  זה לא אומר הוא בטוח ימשיך את הטיפול אלא זה אומר שמשרד הבריאות אומר שאחרי שלושה חודשים הרוקח מעיין, יש שינוי לטובה, שינוי של ממש, רואים שהתרופה מיטיבה וטובה לטיפול, הרוקח כן יכול להמשיך את זה

יונתן מישרקי: הועלתה טענה שלא רואים, אבל בסדר, אני שומע

כראם טהא: בבתי המרקחת רואים את זה כל הזמן

יונתן מישרקי: לא נעשות בדיקות האם התרופה משפיעה לטובה או לא בטרם עברו שלושה חודשים

כראם טהא: אי אפשר להחליט אם התרופה משפיעה או לא אם לא עושים בדיקות

כראם טהא:  צריך מעקב

כראם טהא:  יש את מה שהרופא עושה ויש את מה שהרוקח עושה

שירלי אברמוביץ': כפי ענת הסבירה, רופא שמעוניין להביע הסתייגות לאפשרות ולמנוע את אפשרות הארכה, הוא יכול לרשום את זה בתיק הרפואי

יונתן מישרקי: זה לא מרגיע אותי יותר מדי

יוסי לומניצקי: לגבי מה שנאמר

יוסי לומניצקי:  שלושה חודשים זה בהחלט מספיק זמן

יוסי לומניצקי:  אני לא מכיר תרופה שאחרי שלושה חודשים היא לא מאוזנת

יוסי לומניצקי:  יש יתרון לזה שהרוקח רואה את המטופל

יוסי לומניצקי:  הרופא מקבל פנייה באון-ליין, הוא לא רואה את המטופל, הוא לא מדבר איתו, הוא בסך הכול מתכתב איתו

יוסי לומניצקי:  היתרון של הרוקח הוא שאחרי שלושה חודשים הוא יכול לראות את המטופל

יוסי לומניצקי:  אם הוא רואה שהוא חיוור, הוא אומר לו שאולי זה בגלל התרופה, והוא שואל אותו אם יש לו תופעות לוואי ומתחקר אותו יותר לעומק לפי האופי של התרופה

יוסי לומניצקי:  לכן אני חושב שזה יתרון גדול שאחרי שלושה חודשים כבר רואה אותו מישהו באופן פיזי ויכול לקבל ממנו את כל האינפורמציה

יונתן מישרקי: הרוקח צריך לשאול את המטופל על תופעות לוואי

יוסי לומניצקי: בוודאי

יוסי לומניצקי:  בכל מפגש

כראם טהא: זה קיים בחוק

כראם טהא:  אנחנו חייבים לעשות את זה

יוסי לומניצקי: דניאלה לא ידעה לענות לגבי התיק הרפואי

יוסי לומניצקי:  כרגע את התיק הרפואי במכבי רואים רק בבתי מרקחת של מכבי

יוסי לומניצקי:  בתי מרקחת פרטיים עדיין לא רואים

יוסי לומניצקי:  קיבלנו מכתב ממשרד הבריאות וחייבים לוודא שמיישמים את זה

יוסי לומניצקי:  לא יכול להיות שהחשיפה למידע ורמת השירות תהיה שונה בבית מרקחת פרטי לבין בית מרקחת של הקופה

יונתן מישרקי: זאת דרישת הוועדה וזאת דרישת משרד הבריאות

יונתן מישרקי:  אני לא יודע אם המנגנונים שלכם צריכים לפקח על כך שזה קורה

עדה מימון: אנחנו עוברים לתקנה 3 שמתקנת את תקנה 8

עדה מימון: בתקנה 8 לתקנות העיקריות –      

עדה מימון: בתקנת משנה (ג) המילים "ואת כתבי ההסכמה שניתנו בבית המרקחת" – ימחקו

יונתן מישרקי: זה בעקבות זה שמחקנו את ה"בכתב"

עדה מימון: נכון

עדה מימון:  תקנה 8 זה טופס התיעוד

עדה מימון:  טופס התיעוד ממשיך להיות קיים

עדה מימון:  זה טופס שהרוקח ממלא ומתעד

עדה מימון:  אנחנו מורידים את הצירוף שלש כתבי ההסכמה לטופס התיעוד

עדה מימון: בכותרת פרק ג' לתקנות העיקריות, המילה "והשתלמות" – תימחק

עדה מימון:      למעשה היום ההרשאה האישית שדובר עליה לפני שהתחלנו להקריא ניתנה לחמש שנים וקבעו שכדי להאריך אחרי חמש שנים צריך יהיה לעבור איזושהי השתלמות

עדה מימון:  כרגע משרד הבריאות קבע או חושב שאין צורך בהשתלמות הזאת ולכן אנחנו מורידים את ההשתלמות וגם את חמש השנים של ההגבלה

עדה מימון:  כלומר, הרשאה אישית יכולה לצאת ללא הגבלת זמן ולא יהיה צריך השתלמות כדי לחדש אותה

יונתן מישרקי: זה לא מוגזם מדיי?     

שירלי אברמוביץ': אנחנו סבורים שכמו שלמשל עורך דין שעובר השתלמות בייפוי כוח מתמשך לא נדרש לעבור כל פעם מחדש את ההשתלמות - - -     

יונתן מישרקי: כן, אבל האינטרס שלו הוא לשבת וללמוד את החקיקות ואת הפסיקות החדשות

מירי טריינין: כנ"ל לגבי רוקח

שירלי אברמוביץ': רוקחים תמיד צריכים להתעדכן כמו כל גורם מטפל בספרות המקצועית הרלוונטית

יונתן מישרקי: עורך דין, כדי לתת שירות, הוא צריך לדעת מה הפסיקות החדשות

שירלי אברמוביץ': גם רוקח

כראם טהא: זה כל הזמן מתעדכן

כראם טהא:  יש לנו את זה און-ליין

שירלי אברמוביץ': יתרה מכך, גם משרד הבריאות יספק באופן וולונטרי

יונתן מישרקי: אם כן, למה מלכתחילה רציתם השתלמות?         

שירלי אברמוביץ': מכיוון שהמנגנון נבנה כך שההרשאה תינתן לתקופת זמן של חמש שנים והוא יצטרך לחדש אותה

שירלי אברמוביץ':  סברנו שנכון יהיה שלאור החידוש תיערך גם השתלמות אבל אנחנו מגלים שהחידוש החוזר ונשנה הזה מדי חמש שנים הוא מיותר

יונתן מישרקי: בסדר גמור

עדה מימון: מחקנו את ההתייחסות להשתלמות

יונתן מישרקי: אף אחד לא מתנגד לזה, נכון? נכון

יונתן מישרקי:  נמשיך

עדה מימון: תיקון תקנה 9     בתקנה 9 לתקנות העיקריות –     

עדה מימון: כאן מדברים על ההרשאה האישית

עדה מימון:  מאחר שהסיפה אומרת שהרשאה אישית תהיה לחמש שנים, אנחנו מוחקים את ההגבלה הזאת

יונתן מישרקי: בסדר

משנה יבוא: "(ב)	הורה המנהל על הגבלת תוקפה של הרשאה אישית לפי סעיף 26(א1)(2) לפקודה ופקע תוקפה, יהיה רשאי המנהל לחדש לרוקח המורשה את ההרשאה ללא צורך בביצוע הכשרה נוספת

משנה יבוא:  לעניין זה "הכשרה – הכשרה לפי תקנה 10"

משנה יבוא:      למעשה אנחנו מורידים את ההגבלה שזה יהיה לחמש שנים אבל כמובן שמנהל שנותן הרשאה אישית יכול להגיד שמדובר כאן ברוקח צעיר

יונתן מישרקי: מי זה לצורך העניין המנהל?     

שירלי אברמוביץ': מנכ"ל משרד הבריאות או מי שהואצלה לו סמכותו, אגף הרוקחות

עדה מימון: אז הוא אומר שההרשאה הזאת היא לשלוש שנים

יונתן מישרקי: התקנות בעצם מאפשרות להגביל כך שלא יהיה באופן אוטומטי לכולם

יונתן מישרקי:  בסדר

יונתן מישרקי:  יש לכם מנגנונים לפיקוח?      

מירי טריינין: כן

מירי טריינין:  הרוקחים הם הזרוע הביצועית של פיקוח ובקרה למדיניות שנקבעת על ידי אגף הרוקחות

עדה מימון: בתקנת משנה (ג), בסופה יבוא "קבע המנהל כי ההרשאה תינתן ללא הגבלת תוקף יציין בהרשאה כי תוקפה הוא ללא הגבלת זמן"

עדה מימון:      כלומר, גם אם זה ניתן לא לתקופה, יהיה כתוב הרשאה ללא הגבלת זמן כדי שידעו שזה תקף לתמיד

עדה מימון: גם כאן הורדנו את הדרישה להשתלמות

עדה מימון: בתקנה 10 לתקנות העיקריות -     

עדה מימון: תקנה 10 מדברת על ההכשרה וההשתלמויות

עדה מימון: גם תקנה זו שעוסקת בהשתלמות, בטלה

עדה מימון: בתקנה 25(ב) לתקנות העיקריות, בספקה (3), במקום "נחתם כתב ההסכמה" יבוא "ניתנה ההסכמה"

עדה מימון:      בתקנה 25 אנחנו מדברים על דף הסבר

יונתן מישרקי: למה אנחנו לא כותבים שניתנה הסכמה בעל פה?     

עדה מימון: ניתנה הסכמה בכל דרך שהיא

יונתן מישרקי: כאן לא כתבנו בעל-פה?     

עדה מימון: לא

עדה מימון:  כתבנו תינתן לראשונה

יונתן מישרקי: בסדר

עדה מימון: אני רק אגיד שתקנה 25 זה דף הסבר שצריך למסור למטופל

עדה מימון:  זה עדיין נשאר

עדה מימון:  המטופל יקבל דף שיסביר לו בדיוק מה זה הדבר הזה

יונתן מישרקי: אבל לא צריך לחתום על הסכמה

עדה מימון: בדיוק

עדה מימון: בתקנה 26(6) לתקנות העיקריות המילים "או מנותן השתלמות לרוקחים בעלי הרשאה אישית" – יימחקו

עדה מימון:      גם כאן הפיקוח והבקרה, כבר אין לנו את ההשתלמויות

עדה מימון:      אני אציין שמועד התחילה הוא מיידי עם הפרסום ועכשיו אנחנו עוברים לתיקון התוספת השנייה

עדה מימון:  יש לנו שתי תוספות

עדה מימון:  בתוספת הראשונה מנויות התרופות בהן אפשר לתת את המרשם ההמשכי

עדה מימון:  בתוספת השנייה, כל התרופות של המרשם רוקח

עדה מימון:  זה הסוג השני

עדה מימון:  אלה תרופות שרוקח יכול לתת עליהן מרשם גם אם המטופל לא קיבל את זה לפני כן מרופא

יונתן מישרקי: זה תיקון חדש? תרופות חדשות?\     

עדה מימון: הפרוצדורה קיימת ואנחנו מוסיפים עוד תרופות

עדה מימון:  כלומר, מרחיבים את רשימת התרופות שהרוקח יוכל לתת להם מרשם בעצמו

שירלי אברמוביץ': אני אשמח אם אתם תוכלו להציג את התרופות

מירי טריינין: לפני שאנחנו מציגים את התרופות, אני רוצה להגיד שהתהליך של הגדרת התוספות האלה לתוספת השנייה נעשה עם איגוד הפרמקולוגים הקליניים בישראל

מירי טריינין:  אלה רופאים פרמקולוגיים קליניים

מירי טריינין:  ניהלנו איתם דיונים, ישבנו וקיבלנו את אישורם להכליל את התכשירים האלה לתרופות רוקח בהיבט שגם מבחינתם זה ראוי, נכון ואין סכנה

יונתן מישרקי: בעולם?     

מירי טריינין: בעולם התכשירים האלה, חלקם אפילו ללא מרשם רופא

מירי טריינין:  ללא מרשם בכלל

יונתן מישרקי: יש לך את האומץ לצלול להקראה של זה?     

שירלי אברמוביץ': אם לא היא, אז מי?     

מירי טריינין: ממש מקריאים הכול?     

יונתן מישרקי: כן

מירי טריינין: תיקון התוספת השנייה     

1 יבוא: חומר פעיל, ריכוזו ושילובו עם חומר פעיל נוסף			 		מטרת השימוש ומגבלות     "1

1 יבוא: 	Adapalene	בריכוז של עד 0

1 יבוא: 3%	לטיפול באקנה, לשימוש חיצוני 	כחומר פעיל בודד

1 יבוא:  יתכן בשילוב עם	על העור 	עם Benzoyl peroxide בריכוז עד 	10%

1 יבוא:      1א

1 יבוא: 	Amoroifine בריכוז עד 5% כחומר	לק לטיפול בזיהום פטרייתי 	פעיל בודד				בציפורניים     1ב

1 יבוא: 	Bemzocaine בריכוז של עד 3%, 		לטיפול מקומי בדלקות 	בשילוב עם Neomycin בריכוז		אוזניים"

1 יבוא:  	עד 0

1 יבוא: 35%, Phenylephine בריכוז 	עד 2

1 יבוא: 5%, Sodium Propionate  	בריכוז עד 5%

2 יבוא: 		 חומר פעיל ריכוזו ושילובו עם חומר פעיל נוסף					מטרת השימוש ומגבלות	     	"2

2 יבוא: 	Benzoyl peroxide בריכוז עד		לטיפול באקנה, לשימוש חיצוני 		10% כחומר פעיל בודד

2 יבוא:  יתכן		על העור"

2 יבוא:  בשילוב עם Erythromycin בריכוז עד  4% או בשילוב עם Clindamycin	  בריכוז עד 1% או עם Adapalene בריכוז עד 0

2 יבוא: 3%

2 יבוא:      2א

2 יבוא: 	Bifonazole בריכוז עד 1%	לטיפול מקומי בסבוריאה ופטרת, 	כחומר פעיל בודד		לשימוש חיצוני על העור

2 יבוא:      2ב

2 יבוא: 	Bilastine בחוזק עד 20 מ"ג	לטיפול בתסמיני אלרגיה מעל 	כחומר פעיל בודד		גיל 12"

3 יבוא: חומר פעיל, ריכוזו ושילובו עם חומר פעיל נוסף					מטרת השימוש ומגבלות     "3ב

3 יבוא: 	Butenafine בריכוז עד 1% כחומר	לטיפול בפטרת על העור, במפשעות 	פעיל בודד				ובכף הרגל לשימוש חיצוני על העור     3ב

3 יבוא: 	Caltipotrol anhydrous	 עד 50 		לטיפול חיצוני על העור בפסוריאזיס 	מיקרוגרם/גרם בשילוב עם		וולגריס, במטופלים שאובחנו 	Betamethosone בריכוז עד 0

3 יבוא: 5		בפסוריאזיס וולגריס"

3 יבוא:  מ"ג/גרם

4 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     "4א

4 יבוא: 	Ciclopirox olamine בריכוז 1%	 	לטיפול בפטרת על העור, לשימוש 	כחומר פעיל בודד			חיצוני על העור     4ב

4 יבוא: 	Ciclopirox בריכוז עד 1% בשילוב	לטיפול בדלקות עור משולבות עם Gentamicin בריכוז עד 0

4 יבוא: 1%		פטירת, לשימוש חיצוני על העור ו-Clobetason butyrate בריכוז עד 05

4 יבוא: %     	4ג

4 יבוא: 	Clotrimazole בריכוז עד 1% בשילוב	לטיפול בדלקות עור משולבות עם 		עם Neomucin בריכוז עד 0

4 יבוא: 645%	פטרת, לשימוש חיצוני על העור"

4 יבוא:  		ו-Dexamethasone בריכוז עד 0

4 יבוא: 044%

5 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     	"5א

5 יבוא: 	Desloratidin כחומר פעיל בודד		לטיפול בסימפטומים אלרגיים 							בעבור מטופלים מעל גיל שנה

5 יבוא:      	5ב

5 יבוא: 	Desogestral בחוזק 0

5 יבוא: 075 מ"ג כחומר	גלולות למניעת הריון פעיל בודד

5 יבוא:      	5ג

5 יבוא: 	Dimethindeum בריכוז 1 מ"ג/מ"ל	לטיפול נוגד גרד, אנטי- 		כחומר פעיל בודד			היסטמיני ואנטי אלרגי  							למטופלים מגיל שנה

5 יבוא:      	5ד

5 יבוא: 	Doxylamine בחוזק עד 20 מ"ג		לטיפול בבחילות בנשים בהריון בשילוב עם Pridoxine בחוזק עם מ"ג	שאינן מגיבות לטיפול שמרני"

6 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     

6 יבוא: 	כחומר בודד				שאובחנו בעבר כסובלים ממיגרנה"

7 יבוא: חומר פעיל, ריכוזו ושילובו עם חומר		  

7 יבוא: 	"7א

7 יבוא: 	Epinephpine בריכוז עד 1

7 יבוא: 3 מ"ג/	לטיפול חירום בתגובות אלרגיות 		0

7 יבוא: 3 מ"ל כחומר פעיל בודד		חמורות לרבות אנפילקסיס     	7ב

7 יבוא: 	Erdosteine בחוזק עד 300 מ"ג		לטיפול מכייח במחלות נשימתיות 		כחומר פעיל בודד			אקוטיות וכרוניות     	7ג

7 יבוא: 	Estriol בריכוז 0

7 יבוא: 1% כחומר פעיל		לשימוש וגינלי, לטיפול בהפרעות 		בודד					נרתיקיות הנובעות בחוסר באסטרוגן     	7ד

7 יבוא: 	Etoricoxib בחוזק עד 90 מ"ג לטבלייה	לטיפול בכאב בינוני קצר טווח בדלקות 		כחומר פעיל בודד			מפרקים ושרירים ולאחר ניתוח דנטלי 							לתקופה של עד 10 ימים

9 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     

9 יבוא: 	מיקרוגרם/מנה לחומר פעיל בודד		אלרגית במטופלים     

9 יבוא: 	כמרכיב בודד

9 יבוא:  יתכן בשילוב עם		על העור

9 יבוא:  		 Hydrocortisone acetate בריכוז  		עד 10 מ"ג/גרם     	9ג

9 יבוא: 	Glyceryl trinitrate בחוזק עד 0

9 יבוא: 4 מ"ג 	להקלה ומניעת התקפים של תעוקת 		כחומר פעיל בודד			חזה (אנגינה פקטוריס) במטופלים 							שאובחנו כסובלים מתעוקת חזה

9 יבוא:      	9ד

9 יבוא: 	Guaiacolsulfonate בריכוז עד 33

9 יבוא: 3	לטיפול בשיעול כחומר מכייח"

9 יבוא:  		מ"ל בשילוב עם Oxomemazine 		בריכוז עד 1

9 יבוא: 65 מ"ג/ 5 מ"ל ועם 		Benzoic acid	בריכוז עד 33

9 יבוא: 3 		מ"ג/ 5 מ"ל

10 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     	"10א

10 יבוא: 	Hydrocortison בריכוז עד 2

10 יבוא: 5%		לטיפול בדלקות עור, לשימוש  		בשילוב עם Neomycion as sulfate	חיצוני על העור"

10 יבוא:  		בריכוז עד 0

10 יבוא: 5%

12 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     	"12

12 יבוא: 	Ketoconazole בריכוז עד 30 מ"ג/	לטיפול בפטרת ובסבוריאה, 		גרם כחומר פעיל בודד			לשימוש חיצוני     	12א

12 יבוא: 	Lansoprazole בחוזק עד 15 מ"ג		טיפול להפחתת הפרשת חומציות 		כחומר פעיל בודד			בקיבה

12 יבוא:      	12ב

12 יבוא: 	Lavender oil עד 80 מ"ג כחומר		לטיפול בחרדה במבוגרים מעל  		פעיל בודד				גיל 18"

13 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     

13 יבוא: 	בודד					קושי להירדם או לישון ברציפות 

13 יבוא: 						55 ומעלה"

14 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     	"14א

14 יבוא: 	Mupirocin בריכוז עד 2% כחומר		לטיפול בזיהומי עור, לשימוש חיצוני 		פעיל בודד				על העור

14 יבוא:      	14ב

14 יבוא: 	Maloxone בחוזק עד 1

14 יבוא: 8 מ"ג למנה	תרסיס לאף, לטיפול חירום לאחר 		החומר פעיל בודד			מנת יתר של הרואין/סמים 							אופיואידים אחרים מעל גיל 14

14 יבוא:      	14ג

14 יבוא: 	Nystatin בחוזק עד 100000 		לטיפול בזיהום פטרייתי בחלל הפה 		יחב"ל/מ"ל כחומר בודד בלבד     	14ד

14 יבוא: 	Ofloxacin בריכוז עד 0

14 יבוא: 3% כחומר	לטיפול מקומי בדלקת עיניים 		פעיל בודד     14ה

14 יבוא: 	Olopatadine בריכוז עד 1 מ"ג/מ"ל	לטיפול בדלקת אלרגית של הלחמית 	כחומר פעיל בודד     14ו

14 יבוא: 	Omega-3 בחוזק 1000 מ"ג כחומר	לאחת המטרות שלהלן: 	פעיל בודד				1

14 יבוא:  טיפול שניוני מניעתי לאחר אוטם 						שריר הלב בנוסף לטיפול התרופתי

14 יבוא:  						2

14 יבוא:  לטיפול במצב של רמות גבוהות 						של טריגליצרידים בדם, כתוספת 						לדיאטה שאינה מספקת לבדה"

15 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     	"15א

15 יבוא: 	Paracetamol בריכוז עד 500 מ"ג		לטיפול בכאב שרירים"

15 יבוא:  		בשילוב עם Orphenadrine בחוזק 		עד 30 מ"ג

18 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     

18 יבוא: 	יחב"ל בשילוב עם Dexamethasone	של האוזן החיצונית"

18 יבוא: 	בחוזק עד 5 מ"ג

19 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     

19 יבוא: 	בשילוב עם Gentamicin בריכוז		חיצוני 

19 יבוא: 19ב

19 יבוא: 	Salbutamol בריכוז עד 5 מ"ג/מ"ל	להקלה על עיוות הסימפונות בעבור 

19 יבוא: אחרות של ברונכוספאזם ובתנאי שמטופלים במשאפים סטרואידיים     	19ג

19 יבוא: 	Salicylic acid בריכוז עד 10 גרם/	לטיפול ביבלות, לשימוש חיצוני על 		100 גרם בשילוב עם Fluorouracil	העור"

19 יבוא:  		0

19 יבוא: 5 גרם/100 גרם

20 יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות     	"20א

20 יבוא: 	Sildenafil בחוזק עד 50 מ"ג כחומר	לטיפול באין אונות – הפרעות בזקפה 		בודד

20 יבוא:      	20ב

20 יבוא: 	Sulfadizine silver בריכוז עד 1%	לטיפול חיצוני בכוויות וזיהומי עור 		כחומר פעיל בודד			חיידקיים"

בסופה יבוא: חומר פעיל, ריכוזו ושילובו עם חומר		  פעיל נוסף					מטרת השימוש ומגבלות 

בסופה יבוא: 22

בסופה יבוא: 	Tadalafil בחוזק של עד מ"ג 20		לטיפול באין אונות – הפרעות בזקפה 

בסופה יבוא: 						יומית     

בסופה יבוא: 	כחומר פעיל ב ודד

בסופה יבוא: 	עד 1 מ"ג/גרם בשילוב עם			חיצוני 

בסופה יבוא: 	ועם Neomycin בריכוז עד 2

בסופה יבוא: 5 מג/גרם 

בסופה יבוא: 25

בסופה יבוא: 	חלבונים פעילים מטוהרים מאוד של	חיסון למניעת מחלות הנגרמות 

בסופה יבוא: 	52, 58)     

בסופה יבוא: 						בהגנה מפני שפעת לגילאי 49-2 

יונתן מישרקי: ועדת הבריאות מבקשת להוקיר ולהעריך מאוד את גברת מירי טריינין על הקראה מאומצת במשך דקות ארוכות בצורה מדויקת להפליא בתנאים מאוד מאוד קשים

עדה מימון: נעבור לסעיף 10, הוראת המעבר

עדה מימון: הוראה אישית שניתנה לרוקח לפי תקנה 9, ערב תחילתן של תקנות אלה, יראו אותה כאילו ניתנה לפי תקנה 9 לתקנות העיקריות כתיקונה בתקנה 5 לתקנות אלה

עדה מימון:      אנחנו יודעים שהיום יש 160 רוקחים שיש להם הרשאה אישית, כך למעשה ההוראה הזאת אומרת שזה כבר לא מוגבל לחמש שנים אלא ההרשאה שלהם, אלא אם המנהל מגביל אותה, היא ללא הגבלה, אבל בנוסף הסתבר שהיו רוקחים שכבר עברו את ההרשאה האישית, היא פקעה אחרי חמש שנים, הם לא חידשו אותה וגם לגביהם, ככל שהמנהל ימצא שההכשרה הספיקה, גם ההרשאות שלהם ימשיכו להיות בתוקף לתוקף שיקבע המנהל

עדה מימון:      אנחנו יודעים כמה רוקחים כאלה יש בנוסף ל-160? זה מגדיל את המאגר?     

מירי טריינין: הם כלולים בתוך ה-160

מירי טריינין:  אם לא ניתן להם, זה יצמצם את המספר של 160

עדה מימון: נכון

עדה מימון:  כמה משך ההכשרה כדי לקבל הרשאה אישית?     

מירי טריינין: 60 שעות של הכשרה

מירי טריינין:  אני כבר יודעת לומר שמכיוון שהמתווה שלנו הוא מתווה שפורסם והכיוונים לאן אנחנו לוקחים את המקצוע ידועים וברורים, יש ארגונים שכבר התחילו הכשרות נוספות, להכשיר עוד רוקחים

עדה מימון: אפשר להצביע לפי הנוסח שהוקרא

יונתן מישרקי: אנחנו נעבור להצבעה לפי הנוסח שהוצג והוקרא בצורה מרשימה מאוד

יונתן מישרקי:      מי בעד אישור התקנות? מי נגד? אין מתנגדים

יונתן מישרקי:  מי נמנע? אין נמנעים?     

יונתן מישרקי: אושר     

יונתן מישרקי: התקנות אושרו פה אחד

יונתן מישרקי:  תודה רבה לכולם

יונתן מישרקי:      שנזכה לראות את מערכת הרוקחות בתפארתה

יונתן מישרקי:      הישיבה נעולה